बंद फैक्ट्रियों पर एक करोड़ बकाया पुलिस भी नहीं चुका रही बिजली बिल
आबूरोड शहर पुलिस थाना, सदर पुलिस थाना, मावल, निचलागढ़ पुलिस चौकी ग्राम पंचायत चनार भी है इस सूची में शामिल
अनिलचतुर्वेदी | आबूरोड
आबूरोडतहसील क्षेत्र में बिजली उपभोग के बाद भी सरकारी एवं औद्योगिक इकाइयों की ओर से बिलों का भुगतान नहीं करने से डिस्कॉम शहर ग्रामीण के सवा दो करोड़ रुपए अटक गए हंैं। खास बात यह है कि यह रकम आमजन पर बकाया नहीं है बल्कि बड़ी औद्योगिक इकाइयों और पुलिस थानों चौकियों पर बकाया है। जिनके सामने डिस्कॉम भी कुछ नहीं कर पा रहा है। कई औद्योगिक इकाइयां तो अपना बकाया छोड़कर बंद ही हो गई। खास बात यह है कि आमजन से जुड़े मामलों में डिस्कॉम एक महीने की छोटी रकम भी बकाया होने पर कनेक्शन काट देता है। ऐसे कई मामले सामने आए जिनमें एक हजार या इससे भी कम बकाया होने पर आमजन के कनेक्शन काटे गए। बहरहाल, यह भी सही है कि सुचारु बिजली आपूर्ति के लिए उपभोक्ताओं को समय समय पर अपने बिल जमा करवाने चाहिए। इसके लिए डिस्कॉम ने भी सारा सिस्टम ऑनलाइन कर दिया है, लेकिन सवाल यह है कि बकाया होने पर कनेक्शन काटने में भेदभाव क्यों किया जाता है।
फरवरी में काटे 65 कनेक्शन
^बिजलीउपभोग के बकाया राशि को लेकर उच्च प्रशासन बेहद सख्त है। वसूली नहीं होने पर संबंधित अधिकारियों की जवाबदेही तय होती है। ऐसे में हमारी ओर से उपभोक्ताओं को बार-बार मैसेज भेजकर नियत समय पर भुगतान जमा कराने का आग्रह किया जाता है। इसके बाद भी बिल जमा नहीं होने पर कनेक्शन काटने की कार्रवाई की जाती है। गत माह फरवरी में 65 कनेक्शन काटे गए तथा उनसे ढाई लाख रुपए वसूले गए। -अशोक मीणा, सहायक अभियंता, डिस्कॉम ग्रामीण आबूरोड शहर
इधर, जिनके हजार दो हजार बाकी, उनके कनेक्शन काटे
आमउपभोक्ताओं के मामले में डिस्कॉम कहीं कोताही नहीं बरतता नजर आता। शहर में ऐसे भी उपभोक्ता हैं। जिनके एक हजार से दो हजार के आसपास बिल बकाया है और उनके कनेक्शन काट दिए गए। जानकारी के अनुसार मानपुर निवासी जसराम पुत्र प्रताप कीर के एक हजार अस्सी रुपए, रामदेव मंदिर के पास निवासी देवाराम पुत्र कसना के एक हजार चार सौ सत्तर रुपए, उमरनी निवासी पूनाराम पुत्र दानाजी के दो हजार नौ सौ बासठ रुपए, रमेश कुमार मीठा के दो हजार एक सौ छियानवे रुपए, पीएनटी कॉलोनी निवासी दिनेश कुमार पुत्र गणेशा के गाडलिया राशि एक हजार सैंतीस रुपए बकाया होने पर कनेक्शन काट दिए गए।
इनके काटे कनेक्शन
बार-बारतकाजा करने के बाद भी पुलिस प्रशासन की ओर से बिलों का भुगतान नहीं करने पर डिस्कॉम द्वारा निचलागढ़ एवं मावल चौकियों, चनार ग्राम पंचायत भवन अटल सेवा केंद्र के कनेक्शन काट दिए गए। इसके बाद भी चनार ग्राम पंचायत ने बकाया राशि का भुगतान जमा कराने की जरूरत नहीं समझी। इसके बाद डिस्कॉम ने गत सोमवार को जनता जल प्रदाय योजना के कनेक्शन भी काट दिए।
इन पर इतना बकाया है बिजली उपभोग का भुगतान
{डिस्कॉम ग्रामीण तलेटी स्थित मोर्डन इंसुलेटर्स लिमिटेड पर करीब 62.24 लाख रुपए बकाया बता रहा है। इसी प्रकार पुराना चेकपोस्ट के समीप स्थित टीएफआई के 30 लाख रुपए बकाया है। इस भुगतान को लेकर डिस्कॉम एवं संबंधित कंपनियों में विवाद के बाद मामला उच्च न्यायालय पहुंच गया। न्यायालय ने फिलहाल इन इकाइयों के कनेक्शन विच्छेद करने पर स्टे लगाया हुआ है।
{ शिवज्योति इकाई के 70 लाख रुपए बकाया होने के बाद संचालक इसे बंद करके चले गए। परेशान डिस्कॉम की ओर से इकाई की सिक्योरिटी 33 लाख जमा कर लिए, इकाई के 33 लाख रुपए अब भी बकाया है।
{ तलेटी के समीप सुदर्शन फैक्ट्री के 24 लाख 18 हजार, रीको ग्रोथ सेंटर के द्वितीय फेज स्थित ऋषि माइंस के 58 हजार, गौतम इंडस्ट्री के 79 हजार, श्याम इंडस्ट्री के 80 हजार 159, गणेश इंडस्ट्री के 52 हजार, विनोद माइंस के 1 लाख 27 हजार 463 वंदना इंडस्ट्रीज के 11 हजार 337 रुपए के बिलों का भुगतान बकाया है। इसमें सुदर्शन फैक्ट्री का भुगतान वर्ष 1998 से बकाया है। वर्षों पूर्व ही इकाई बंद हो गई थी।
{ सूची में दूसरे नंबर पर सदर पुलिस थाना है। 15 हजार थाना के बकाया है। सदर थानांतर्गत निचलागढ़ पुलिस चौकी के 22 हजार मावल पुलिस चौकी के 8 हजार रुपए बकाया है। ग्राम पंचायत चनार के 22 हजार रुपए का भुगतान बकाया है।
{ आबूरोड शहर पुलिस थाना इस सूची में नंबर वन पर है। थाना पर बिजली उपभोग के डेढ़ लाख रुपए बकाया है। पुलिस प्रशासन लंबे समय से प्रीपेड मीटर को लंबे समय से रिचार्ज नहीं करवा रहा है।
hin_Deva bho_Deva mai_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva